Dravantu ala
Dravantu ala bija ala, kas atradās Skaļupes kreisajā krastā, starp Dravantu un Zužu zemēm, lejpus Ķempju — Ieriķu ceļa, Līgatnes pagastā. Alā notika ļoti strauji sufozijas procesi. Pirms aizbrukšanas tās garums bija vairāk nekā 10 m (1995. gadā – vairs tikai 6,8 m), bet augstums tai bija 4 m un alai bija divas telpas. Alu atklāja 1990. gados, bet tā sabruka 2005. gada rudenī. Netālu no alas atrodas aptuveni 1,5 m dziļa kritene, kuras iekšienē ir smilšakmens siena.